**Sinteza observaţiilor**

**Procedura Operaţională Derularea plăţilor şi încasărilor pe piaţa de echilibrare**

|  | **Text CNTEE TRANSELECTRICA SA** | **Propunere reformulare** | **Observații/justificări** | **Raspuns CNTEE Transelectrica SA** |
| --- | --- | --- | --- | --- |
| AFEER | **8.4.3.Daca PRE/PSG are garantia financiara constituita din mai multe scrisori de garantie bancara, OTS va executa GF pana la concurenta sumei datorate incepand cu scrisoarea de garantie bancara care are scadenta termenului de valabilitate cea mai mica. OTS notifica PRE/FSE/PSG pentru refacerea valorii GF.** | 8.4.3.Daca PRE/PSG are garantia financiara constituita din mai multe scrisori de garantie bancara, OTS:  - va solicita PRE/FSE/PSG ordinea scrisorilor de garantie bancara, in vederea executarii;  - va executa GF pana la concurenta sumei datorate, in ordinea indicata si incepand cu scrisoarea de garantie bancara care are scadenta termenului de valabilitate cea mai mica;  - va notifica PRE/FSE/PSG pentru refacerea valorii GF. | Clarificare necesara pentru evitarea situatiei in care OTS ar putea executa o SGB emisa de un membru PRE pentru aceasta, desi acel membru si-a indeplinit obligatiile fata de PRE. | **Propunere acceptată parţial**  **Justificare respingere pentru alineatul 1:**   1. Propunerea de la alineatul 1 nu se încadreză înprevederile Ordinului Preşedintelui ANRE nr.127/2021, respectiv un PRE înregistrat care şi-a transferat responsabilitatea echilibrării altui PRE înregistrat, nu constituie garanţie financiară în favoarea Transelectrica, conform art.33, art.45, art.47, art.70, art.71. 2. SGB este emisă în favoarea CNTEE Transelectrica SA de către PRE care şi-a asumat reponsabilitatea echilibrării pentru PRE suspendate;   Din punct de vedere comercial, un PRE înregistrat, care şi-a transferat responsabilitate echilibrării altui PRE, nu are legătură contractuală directă cu Transelectrica, deoarece, pe toată perioada transferului, Convenţia de PRE semnată este suspendată.  Reformulare Transelectrica:  „ 8.4.3.**Daca PRE/PSG are garanția financiară constituită din mai multe scrisori de garanție bancară, OTS:**  **- va executa GF până la concurența sumei datorate începând cu scrisoarea de garanție bancară care are scadența termenului de valabilitate cea mai apropiată în timp de momentul executării;**  **- va notifica PRE/FSE/PSG pentru refacerea valorii GF.** |